open-index/open-wikipedia-markdown huggingface dataset:
תנועת הצופים בהונגריה

ממוזער| פסל הצופה, כחלק מאנדרטת הנסיך סנט אמריק, בודפשט
[ממוזער|מעגל צופים מהונגריה במהלך [ג'מבורי הצופים העולמי ה-21|ג'מבורי הצופים העולמי 2007]]
**תנועת [[תנועת הצופים|הצופים]] והצופות ב[[הונגריה]]** מורכבת ממספר ארגונים:
* Magyar Cserkészlány Szövetseg, ארגון החבר באגודת המדריכות והצופות העולמית - בנות בלבד, 477 חברות (נכון לשנת 2015)
* Magyar Cserkészszövetség (התאחדות הצופים ההונגרית), ארגון החבר בארגון הצופים העולמי - בנים ובנות. מעל 14,000 חניכים בכ-200 שבטי צופים.
* *Magyarországi Európai Cserkészek*, ארגון החבר בהתאחדות הצופיות האירופית
* *Magyar Öregcserkész Klub*, ארגון החבר באחווה הבינלאומית לצופים וצופות

## הפורום הבינלאומי לצופיות הונגרית
*הפורום הבינלאומי לצופיות הונגרית* הוא איגוד של ארגוני צופים הונגריים בהונגריה וגם בחו"ל. חבריה הם:
* Magyar Cserkészlány Szövetség
* Magyar Cserkészszövetség
* Külföldi Magyar Cserkészszövetség (אגודת הצופים ההונגרית בגלות), ארגון צופים בגלות.
* חמישה ארגוני מיעוטים במדינות הסמוכות:
** קרואטיה : *Horvátországi Magyar Cserkészszövetség* (HZMCSSZ)
** רומניה: Romániai Magyar Cserkészszövetség (RMCSSZ)
** וויבודינה (סרביה): *Vajdasági Magyar Cserkészszövetség* (VMCSSZ)
** סלובקיה: Szlovákiai Magyar Cserkészszövetség (SZMCSSZ)
** אוקראינה : *Kárpátaljai Magyar Cserkészszövetség* (KáMCSSZ)

## יחידות צופים בינלאומיות בהונגריה
בנוסף, ישנן בהונגריה מספר קבוצות צופים המשוייכות למדינות אחרות ופונות לקהל היעד אשר הגיע מאותן מדינות: הצופות הבנות של ארצות הברית בבודפשט, המשוייכות לארגון USAGSO בניו יורק; כמו גם צופים בנים הקשורים למועצה הטרנס-אטלנטית של הצופים הבנים של אמריקה, התומכת בקבוצות צופים אמריקאיות במערב ובמרכז אירופה, במזרח הקרוב ובצפון אפריקה.

בספטמבר 2024 נפתח שבט צופים ישראלי בבודפשט במסגרת צופי צבר.

## קישורים חיצוניים

* אתר ארגון Magyar Cserkészszövetség
* אתר ארגון ''Magyarországi Európai Cserkészek''
* הפורום הבינלאומי לצופיות הונגרית
* צופי הונגריה בוויבודינה

## הערות שוליים

הונגריה
קטגוריה:הונגריה: חינוך
קטגוריה:הונגריה: תרבות
איגוד תעשיית ההקלטות הניגרי

**איגוד תעשיית ההקלטות הניגרי** (באנגלית: **TurnTable Certification System of Nigeria**; בראשי תיבות: **TCSN**) הוא הארגון המרכזי המייצג את ענף ההקלטות של ניגריה.

## היסטוריה
ב-20 במרץ 2021, המגזין הנגירי טורן-טייבל  והארגון הניגרי WeTalkSound הודיעו על הקמתו של האיגוד, תחת ראשי התיבות RCN, אשר יעניק אישורי הקלטות מוזיקה מסוג זהב, פלטינה ויהלום, כאשר הספים לקבלת תואר הקלטה היו 2,500, 5,000 ו-10,000 בהתאמה. באוגוסט 2021, לאחר הענקה של 92 אישורי הקלטה, האיגוד הפסיק לפעול. ב-19 בפברואר 2023, האיגוד הוקם מחדש על ידי איומאדה אוריואובו וסימולולואה אדגקוק, והחל לפעול ביום שלאחריו.

## הסמכה להקלטת מוזיקה
האיגוד אחראי על הענקת אישורי הקלטת מוזיקה בניגריה על סמך נתוני הזרמת מוזיקה והורדת מוזיקה בלבד:

## קישורים חיצוניים
* 

## הערות שוליים

ניגריה
קטגוריה:מוזיקה ניגרית
איגוד תעשיית ההקלטות התאילנדי

**איגוד תעשיית ההקלטות התאילנדי** (באנגלית: **Thai Entertainment Content Trade Association**; בראשי תיבות: **TECA**) הוא הארגון המרכזי המייצג את ענף ההקלטות של תאילנד. האיגוד חבר בפדרציה הבינלאומית לתעשייה הפונוגרפית.

## הסמכה להקלטת מוזיקה
האיגוד אחראי על הענקת אישורי הקלטת מוזיקה בתאילנד על סמך מכירות בלבד:

## קישורים חיצוניים
* 

## הערות שוליים

תאילנד
קטגוריה:תאילנד: תרבות
אלדאר דויטש

**אלדאר דויטש** (בהונגרית: **Deutsch Aladár**; זאלאגרסג, 20 באוקטובר 1894 – בודפשט, 4 באוקטובר 1973) היה דוקטור לרפואה יהודי-הונגרי, רופא אף אוזן גרון, רופא ראשי ומומחה לגרון של מוסדות מרכזיים רבים בהונגריה.

## קורות חייו
אלדאר דויטש נולד במשפחה יהודית כבנם של הסוחר פרנץ דויטש ושל אידה פישר. הוא סיים את בית הספר התיכון ואת בחינות הבגרות בעיר הולדתו במערב הונגריה. הוא שירת בחזית במלחמת העולם הראשונה וקיבל מספר עיטורי גבורה. לאחר מכן המשיך את לימודיו באוניברסיטת פאזמאן פטר (שמה היום אוניברסיטת אטווש לוראנד), שם קיבל תואר ותעודה ב-1923. בשנים 1918–1919 היה חבר בחוג גלילאו. במקביל ללימודיו בהונגריה, למד גם באוניברסיטת וינה. בין 1923 לבין 1927, הוא היה יועץ במרפאת אף אוזן גרון ובמרפאת הילדים של אוניברסיטת וינה, שם קיבל את ההסמכה הרפואית ב-1927 כרופא מומחה באף אוזן גרון. לאחר חזרתו הביתה, הפך לרופא בפוליקליניקה Charité. מאמצע שנות ה-30 עבד באמבולנציה ברחוב קרטס. בין 1942 לבין 1945, הוא היה מומחה לאף אוזן גרון בבית החולים דניאל בירו ברחוב Városmajor, בית חולים שהיה בניהול הקהילה היהודית האורתודוקסית של בודפשט (למעשה בתקופה זו של מלחמת העולם השנייה הוא לא היה יכול להיות מועסק בשל יהדותו במשרה ציבורית כלשהי על פי החוקים ה (אנטי)יהודיים שחוקקו, במיוחד החוק היהודי השני והחוק היהודי השלישי. בתום המלחמה, לאחר 1945 דויטש היה הרופא הראשי של המוסד לביטוח עובדים פרטיים (MABI), ומ-1949 ועד מותו עבד כ:
* הרופא הראשי והמנהל הראשי מטעם הוועד הפועל של המועצה המחוזית. משנת 1945,
* המומחה לגרון של התיאטרון הלאומי ושל כמה תיאטראות נוספים בבירת הונגריה
* המומחה לגרון של האוניברסיטה לאמנויות התיאטרון והקולנוע של הרדיו ההונגרי ושל הטלוויזיה ההונגרית
* כמו גם של מחלקת העיתונאים של המנהל הכללי לביטוח סוציאלי של SZOT

מאמריו הרבים התפרסמו בעיקר בכתבי עת זרים.

אשתו הראשונה הייתה ארז'בט אנה הורשצקי, ממנה התגרש לאחר חמש שנים ב-1934. אשתו השנייה הייתה אווה ינקה ניסלי, לה נישא בבודפשט ב-1951.

## לקריאה נוספת
* Adatai a Petőfi Irodalmi Múzeum katalógusában (נתוניו במאגרי המוזיאון הספרותי פטפי)
* Magyar életrajzi lexikon III: Kiegészítő kötet (A–Z). Főszerk. Kenyeres Ágnes. Budapest: Akadémiai. 1981. ISBN 963-05-2500-3 (לקסיקון ביוגרפי הונגרי. עורכת ראשית אגנש קניירש)
* Magyar orvoséletrajzi lexikon. Összeáll. Kapronczay Károly–Közrem. Tóth Magda. Budapest: Mundus Magyar Egyetemi Kiadó. 2004. ISBN 963-950-132-8 (לקסיקון ביוגרפי הונגרי של רופאים)
* Simontornyai-Scheiber Mária: *A budai Városmajor utcai Bíró Dániel Kórház története*. Orvostörténeti Közlemények, 226–29. pp. 159–182. (ההיסטוריה של בית החולים דניאל בירו בבודה)
* *Zalai életrajzi kislexikon*. 3. javított, bővített kiadás. Szerk. Fatér Bernadett, Horváth József, Kiss Gábor [és mások]. Zalaegerszeg, Deák Ferenc Megyei Könyvtár, 2005 (לקסיקון קטן ביוגרפי של מחוז זאלה)
## הערות שוליים

קטגוריה:רופאים יהודים הונגרים
קטגוריה:רופאי אף אוזן גרון יהודים הונגרים
[קטגוריה:יהודים בצבא האוסטרו-הונגרי במלחמת העולם הראשונה
קטגוריה:חברי חוג גלילאו
קטגוריה:זאלאגרסג: אישים
קטגוריה:בוגרי אוניברסיטת אטווש לוראנד בודפשט
קטגוריה:בעלי תואר דוקטור מאוניברסיטת וינה
קטגוריה:הונגרים שנולדו ב-1894
קטגוריה:הונגרים שנפטרו ב-1973
כיכר פלסטין

**כיכר פלסטין** (בערבית: **ميدان فلسطين**) היא כיכר מרכזית בעיר עזה.  היא מצויה על גבעה בין שכונת זייתון לעיר העתיקה של עזה, בהצטלבות של רחוב עומר אל-מוח'תאר עם מספר רחובות קטנים. הכיכר נחנכה בזמן שלטון המנדט הבריטי. היא בעלת חשיבות חברתית ותרבותית. 

לא רחוק ממנה, בשכונת רימאל, נמצאת כיכר נוספת הנקראת "כיכר פלסטין".

## על הכיכר
בכיכר תחנות אוטובוס ותחנות מוניות. סמוכים אליה שוק הפירות והירקות – שוק פראס, בניין עיריית עזה, בית החולים הערבי אל-אהלי, עשרות חנויות וקיוסקים ומספר סניפי בנקים ועסקי חלפנות כספים. הכיכר אינה מוגדרת בצורה ברורה והיא למעשה הרחבה של רחוב עומר אל-מוח'תאר. גודל הכיכר הוא כ-75 מטר לרוחב (צפון מזרח - דרום מערב) וכ-110 מטר לאורך (צפון מערב - דרום מזרח). גבולותיה הם במזרח - בית החולים אל-אהלי במזרח, מסעדת פלסטין ושורת חנויות בצפון, בניין עיריית עזה במערב ובית הקברות בדרום.

אלמנטים מרכזיים בכיכר הם פסל של עוף החול, מקושר למיתוס אודות עזה, בפינה הדרומית מערבית של הכיכר, צמד שורות עצי דקל וצמד שורות עצי פיקוס, מזרקה בפינה הצפונית מזרחית של הכיכר.

## מיקום וחשיבות
הסיבות למרכזיות הכיכר הן:
*קרבתה ל - לב המרכז הממלוכי העתיק בעיר העתיקה של עזה.
*זהו המרכז התחבורתי החשוב בעזה.
*החיבור לשוק הגדול ביותר בעיר - שוק פראס שנמצא כ-200 מטרים מצפון מערב לכיכר.
*הימצאות בניין העירייה, סניפי הבנקים, חלפנות הכספים, המסעדות ושאר החנויות והעסקים שבהיקף הכיכר.
*הימצאותו על ציר התנועה והרחוב המרכזי בעזה - רחוב עומר אל-מוח'תאר.
*השווקים המסורתיים הסמוכים אל פינתה הדרומית מערבית: שוק זוואיה ורחוב פהמי בק.

בשנות השלטון הישראלי בעיר עזה (1994-1967), הייתה כיכר פלסטין מוקד הפגנות ועימותים בין צה"ל והמקומיים.

## מלחמת חרבות ברזל
במהלך מלחמת חרבות ברזל שנפתחה עקב מתקפת חמאס על ישראל ב-7 באוקטובר 2023, שימשה הכיכר עבור חמאס מוקד לשחרור חטופים בעת הההפוגה במלחמה בנובמבר 2023.

## קישורים חיצוניים
*Dr. Abdurahman Mohamed, Nesma Riyad El-Saqqa, Palestine square in Gaza old city

## הערות שוליים

פלסטין
קטגוריה:עזה
קטגוריה:רצועת עזה: גאוגרפיה
גייל אוגריידי

**גייל אן אוגריידי** (באנגלית: **Gail Ann O'Grady,** נולדה ב-23 בינואר 1963) היא שחקנית ומפיקה אמריקאית, הידועה בעיקר בזכות תפקידיה בטלוויזיה. תפקידיה כוללים את דונה אבנדנדו בדרמת המשטרה "NYPD Blue", והלן פריור בסדרת הדרמה "חלום אמריקאי". אוגריידי ידועה גם בזכות תפקידיה הראשיים במספר סרטי טלוויזיה. היא הייתה מועמדת לפרס אמי בפריים טיים שלוש פעמים.

## ראשית חייה
אוגריידי נולדה בדטרויט, מישיגן, ארצות הברית. היא בתם של ג'ים וג'ן אוגריידי. היא גדלה בוויטון, אילינוי, וסיימה את בית הספר התיכון וויטון נורת' ב-1981. היא הופיעה במספר פרסומות לפני שעברה ללוס אנג'לס ב-1986.

## קריירה
אוגריידי החלה את הקריירה שלה כדוגמנית עבור מונטגומרי וורד וכשחקנית במספר פרסומות. בפרסומת אחת, היא גילמה את השכנה שעבורה דמותו של מייקל ג'יי פוקס רודפת אחרי דיאט פפסי. עם הזמן היא החלה להופיע בהופעות אורח, לעיתים קרובות כדמות המרושעת. היא עשתה את הופעת הבכורה שלה על המסך הגדול בקומדיה הרומנטית She's Having a" "Baby מ-1988, ולאחר מכן לוהקה לשני פרקים בדרמה "China Beach". היא גם התארחה בכמה תוכניות אחרות, והופיעה בסרטי טלוויזיה ובסרטים עצמאיים.

תפקידה הגדול הראשון היה בתור דונה אבנדנדו בדרמת המשטרה "NYPD Blue". אוגריידי שיחקה מזכירה בשנים - 1993 עד 1996, ועל כל שנה קיבלה מועמדות לפרס אמי לשחקנית המשנה המצטיינת בסדרת דרמה. יחד עם צוות השחקנים, היא זכתה בפרס גילדת שחקני המסך על הופעה יוצאת דופן של אנסמבל בסדרת דרמה בשנת 1995. או'גריידי עזבה את הסדרה ב-1996, והכינה פיילוט לסיטקום שלה, "The Gail O'Grady Project", אבל התוכנית לא נרכשה על ידי אף אחת מהרשתות.

לאחר שעזבה את NYPD Blue, אוגריידי החל לככב בסרטי טלוויזיה רבים עבור לייף טיים ורשתות אחרות.

מ-2002 עד 2005, אוגריידי כיכבה בתפקיד הלן פריור בסדרת הטלוויזיה "חלום אמריקאי" של רשת NBC. הסדרה תיארה משפחה כל-אמריקאית שחיה בפילדלפיה, במהלך שנות ה-60. הסדרה בוטלה לאחר שלוש עונות. בסתיו 2005, אוגריידי הייתה השחקנית הראשית בסדרת הקומדיה "Hot Properties", אשר בוטלה לאחר 13 פרקים. ב-2006 היא התארחה בסרט "שני גברים וחצי", וב-2007 הייתה לה תפקיד חוזר ב"בוסטון ליגל" בתור גלוריה וולדון, שופטת הנמצאת בקשר אישי עם עורך הדין אלן שור. כמו כן, בשנת 2007, היא שיחקה בסרט "כל מה שאני רוצה לחג המולד" של ערוץ הולמרק.

בשנת 2008, היה לה תפקיד חוזר בסדרה "עקרות בית נואשות" בתור אן שילינג, אישה שמנהלת רומן עם הדמות פורטר סקאבו (שהיה נער בשלב זה).

הופעות נוספות בטלוויזיה היו ב:"מונק", "CSI", "המנטליסט", "חוק וסדר: מדור מיוחד", "גדולה מהחיים", "הוואי חמש-אפס", ו"קאסל". מ-2014 עד 2015, שיחקה כאשתו הראשונה של קונרד באופרת הסבון של ABC, נקמה.

ב-2018 הצטרפה לשתי העונות האחרונות ה-14 וה-15 של הסדרה "מחשבות פליליות" כאשתו הקודמת והנוכחית של דייוויד רוסי (ג'ו מנטניה). בעונה ה-16 בשנת 2023 היא חוזרת בפרק אחד כחזיון מכיוון שדמותה נפטרה מקורונה.

## חיים אישיים
אוגריידי הייתה נשואה והתגרשה שש פעמים. יש לה בן אחד.

## פילמוגרפיה
### קולנוע

### סרטי טלוויזיה

### טלוויזיה

## פרסים ומועמדויות

## קישורים חיצוניים
* 

## הערות שוליים

קטגוריה:אמריקאים ילידי מישיגן
קטגוריה:דטרויט: אישים
קטגוריה:שחקניות אמריקאיות
קטגוריה:אמריקאים ממוצא אירי
קטגוריה:אמריקאים שנולדו ב-1963
קטגוריה:אמריקאיות שנולדו ב-1963
בית החולים א-רנתיסי

**בית החולים א-רנתיסי** (בערבית: **مستشفى الرنتيسي**) הוא בית חולים לילדים  הממוקם בצפון העיר עזה ברצועת עזה, כחלק מבית החולים נאצר. בית החולים מכיל כ-30 מיטות אשפוז. בית החולים קרוי על שמו של עבד אל-עזיז א-רנתיסי, טרוריסט פלסטיני, ממייסדי תנועת חמאס ורופא ילדים.

## היסטוריה
העבודות להקמת בית החולים החלו ב-2003 והסתיימו ב-2006, אך בית החולים החל לפעול ב-11 בנובמבר 2007, ונפתח רשמית רק ב-23 באפריל 2008.

בשנת 2019 נחנך בבית החולים מרכז לטיפול בסרטן בילדים, על שטח של 2,500 מ"ר.

במאי 2020, ביוזמתו של איש העסקים מיכאל מירלשוילי, התקינה חברת ווטרג'ן הישראלית בבית החולים מכשיר שמפיק מים מהלחות שבאוויר. יוזמה זו נועדה לספק מי שתייה נקיים ובטוחים לצוות ולמטופלים של בית החולים, וזאת כפתרון למשבר המים ברצועת עזה.

### תשתית טרור בבית החולים

במהלך מלחמת חרבות ברזל ולקראת פשיטה ישראלית לאזור בית החולים הוחלט לפנות אותו מיושביו. בית החולים נכבש על ידי שייטת 13 וגדוד צבר שפעל תחת חטיבה 401 של צה"ל עוד באותו השבוע. לאחר הפינוי, נחשף על ידי דובר צה"ל כי במרתף בית החולים נמצא מאגר גדול של אמל"ח (בהם רקטות נגד טנקים, רימוני יד, מטעני חבלה, גרזנים ואפודי מגן) בנוסף, צה"ל אמר שייתכן כי במקום זה הוחזקו בני ערובה שנחטפו מישראל. העדויות שהציג צה"ל לשימוש צבאי במרתף כללו אופנוע עם חור מכדור ירי ממתקפת הפתע על ישראל וכן בקבוקי תינוקות וחיתולים המעידים על תינוקות שנחטפו והוחזקו כבני ערובה במקום. כמו כן נמצאו כיסא עם חבלים ושירותים מאולתרים שסימנו, לטענת צה"ל, תשתיות להחזיק בני ערובה למשך זמן ממושך, וכן כניסה לאחת ממנהרות הלחימה של הארגון. 

## מחלקות
בבית החולים מחלקות גסטרואנטרולוגיה, רפואת ריאות, נפרולוגיה, נוירולוגיה, קרדיולוגיה, אנדוקרינולוגיה, המטולוגיה ואונקולוגיה. כן יש בבית החולים יחידת טיפול נמרץ ומרפאות חוץ.

## הערות שוליים

א-רנתיסי
א-רנתיסי
קטגוריה:עזה: מבנים
שימור דיגיטלי

**שימור דיגיטלי** (באנגלית: **Digital preservation**) הוא מונח בתחום הספרנות והארכיונאות המתאר מאמץ הנעשה כדי לוודא שמידע דיגיטלי נשאר זמין ושמיש. המונח כולל בתוכו את כל תהליך השימור; תכנון, מציאת משאבים, שימוש בכלים רלוונטיים וטכנולוגיה, וכן נושאי מדיניות, אסטרטגיה ופעולות הנעשות כדי לוודא גישה למידע המאוחסן בפורמטים לא נגישים ולמידע דיגיטלי מקורי. מטרת השימור היא עיבוד ויצירה של עותק נאמן למקור, ככל האפשר.
[thumb | alt= ארכיונאי משמר דף בטכניקה דיגיטלית |
[ארכיונאי משמר דף באופן דיגיטלי]]
[טקסט=Internet_Archive_logo_and_wordmark|ממוזער|[סמליל ארכיון האינטרנט, המארכב אתרי אינטרנט וחומרים דיגיטליים אחרים.]]
המונח טומן בחובו משמעות נוספת; על פי המדריך Harrod's Librarian Glossary, הגדרת שימור דיגיטלי היא:

הצורך בשימור דיגיטלי התעורר בעקבות אורך החיים הקצר, יחסית, של מדיה דיגיטלית. שימוש נרחב בדיסק קשיח הוליד בעיות כמו חוסר היכולת לגשת אליו בעקבות התקדמות טכנולוגית, פגימת המוצר לאחר כמה שנים, וזיכרון הבזק, אשר אחסון בו גורם לאיבוד המידע לאחר כמה שנים ללא שימוש, ואיכות שימור המידע בו נתון להשפעות שונות כמו טמפרטורה וכמות האחסון על הדיסק.

## אתגרים
מורשת האנושות אוחסנה באמצעים חומריים רבים במהלך השנים, כמו אבנים, פפירוס, קלף, נייר ועוד. כיום, כמות גדולה של מידע מאוחסן באמצעים דיגיטליים, המשתנים עם הזמן, כגון רשתות חברתיות, פורומים, ספריות תמונות מתעדכנות ועוד. יצירת התוכן הדיגיטלי זמינה וזולה יחסית, ומאפשרת להותיר את המידע עדכני, ולעיתים כך גם לגרוס מידע ישן.

## אסטרטגיות
ב-2006, פיתח ה-Online Computer Library Center אסטרטגיית ארבע נקודות לשימור דיגיטלי לטווח הארוך:
* הערכת סיכונים לאיבוד התוכן, בהתבסס על משתנים טכנולוגיים כמו הפורמט של הקובץ, שימוש נפוץ בו ועוד.
* בדיקה לטובת קביעת הצעדים הדרושים לשימור התוכן.
* קביעת המטא-דאטה הדרוש לכל סוג אובייקט והדרכים לקישורו לקובץ.
* הבטחת גישה לתוכן.

## יוזמות מובילות בתחום

### יוזמות בקנה מידה רחב
ארכיונים וספריות מחקר רבות החלו או מתכוונים להתחיל בתהליך שימור דיגיטלי בקנה מידה רחב (LSDIs). השחקנים המובילים בתחום זה הם מוסדות תרבות, חברות מסחריות - כמו גוגל ומיקרוסופט, וארגונים ללא מטרות רווח כמו OCA , פרויקט מיליון הספרים , HathiTrust . המוטיבציה העיקרית של גופים אלה היא הרחבת הנגישות למאגרי מידע אקדמיים.

כ-30 מוסדות תרבות, כולל 12 החברים ב-CIC , חתמו על הסכמי דיגיטציה עם גוגל או מיקרוסופט. חלק מהם משתתפים גם במיזמי שימור נוספים.

מיזם נוסף הוא הארכיון העולמי הארקטי - מתקן לשימור מידע של ההיסטוריה והתרבות האנושיים ממספר מדינות, ארגונים וחברות.

## ראו גם
* מדיה אבודה

## קישורים חיצוניים

* 
* 
* 

## הערות שוליים

קטגוריה:ארכיונאות
קטגוריה:ספרנות
פוליאורכידיזם

טקסט=פוליאורכידיזם|ממוזער|פוליאורכידיזם מולד בתינוקות עם 3 אשכים
**פוליאורכידיזם** נקרא גם **אשך משולש**, **אשך על-מספרי**, או באנגלית **Polyorchidism** או **Triochidism** או **Supernumerary Testis**. מתאר מצב נדיר מאוד בו לאדם יש יותר משני אשכים. בדרך כלל 3 אשכים.

אדם שיש לו **פוליאורכידיזם** מכונה **פוליאורקיד**.

## מבוא
המקרה המתועד הראשון דווח על ידי ליין בשנת 1895. ייתכנו מיקומים שונים לאשך הנוסף, מפשעתי או בטני, אך לרוב הוא יהיה בשק האשכים, בצד שמאל עם תפקוד תקין של ייצור זרע. המצב הוא בדרך כלל א-סימפטומטי ולכן מוצאים אותו במקרה במהלך בדיקה כירורגית אחרת ברוב המקרים, אך ייתכן מצב בו האדם חולה ואז עלולים לגלות זאת יחד עם סיבוכים כמו כאב או נפיחות מפשעתית עקב בקע מפשעתי, קריפטורכידיזם, פיתול, הידרוצלה, וריקוצלה, אפידדימיטיס וממאירות אחרות .

אין הסכמה האם זה תקין להיות עם 3 אשכים, או שזה נחשב הפרעה, כיוון שמדובר בתופעה נדירה.

יותר ממחצית מהמקרים אובחנו בין הגילאים 15–45 שנים, ונראה רק לעיתים רחוקות בינקות או מעל גיל 45.

## אבחון
# במידה והאשך הנוסף נמצא באזור אחר בגוף למעלה בפנים ולא בשק האשכים מדובר במקרה בו מעורבת תופעה בשם cryptorchidism או תמירות אשכים, ואז ניתן לזהות זאת באמצעות צילום אולטרסאונד. מצב זה מקושר לעיתים עם סרטן באשך.
# אך במצב נורמטיבי האשכים כולם יהיו בתוך שק האשכים, ניתן להרגישם במישוש השק, והדבר בטוח ולא מלווה בסימפטומים לא נעימים בדרך כלל. האשכים יכולים להיות בגודל זהה, או בגדלים שונים. לעיתים ניתן לראות זאת מבחוץ גם ללא מישוש.

## תפקוד
בדרך כלל ל**פוליאורקיד** יש 3 אשכים מתפקדים. אך ייתכן מצב בו האשך הנוסף נמצא מחוץ לשק והוא גם מנותק ולכן הוא לא יהיה מתפקד. כלומר לא יהיה שותף לפעילות ההזרעה.

## סיווג
האשך הנוסף מסווג לסוג A וסוג B לפי פוטנציאל הרבייה שלו והקשר שלו לדיפרן. אשך מסוגי A הוא אשך מתפקד, ואשך מסוגי B הוא אשך לא מתפקד או מתפקד חלקית.

## שכיחות
ישנם מקרים מתועדים ומדווחים של **פוליארכידיזם** גם בקרב חיות אחרות כמו כלבים חתולים וסוסים ולא רק בקרב בני אדם.

## קישורים חיצוניים

## הערות שוליים

קטגוריה:אשך
קטגוריה:מחלות נדירות
סופי (מוזיקאית)

**סופי סיאון** (באנגלית: **Sophie Xeon**; 17 בספטמבר 1986 – 30 בינואר 2021) הידועה בתור **סופי** (**Sophie**), הייתה מפיקה, פזמונאית ותקליטנית סקוטית. היא עסקה ביצירת מוזיקת פופ ניסיונית עם צלילים שונים שזכו לסיקורים וביקורות ברחבי העולם. בהמשך, הוגדר הסגנון בתור הייפרפופ.

בשנת 2021 נפטרה בבית החולים האוניברסיטאי אטיקון באתונה, כתוצאה מנפילה בגובה שלוש קומות.

## קריירה
סופי שפעלה בצורה אנונימית בהתחלה, הצהירה על היותה אישה טרנסית וזכתה להצלחה עם "Bipp" ו-"Lemonade". הם נכללו באלבום האוסף *Product*. אלבום האולפן היחיד שלה *Oil of Every Pearl's Un-Insides* פורסם בעקבותיו ב-2018, והועמד לפרס גראמי בקטגוריית "אלבום הדאנס/אלקטרוני הטוב ביותר". סופי שיתפה פעולה עם מגוון אמנים כדוגמת מדונה ("Bitch I'm Madonna" שנכלל באלבום האולפן השלושה-עשר שלה, *[[Rebel Heart]]*), קים פטרס, צ'ארלי XCX, וינס סטייפלס ונמיאה אמורו.

## מותה ומורשת
בסביבות השעה ארבע לפנות בוקר ב-30 בינואר 2021, בגיל 34, סופי נפטרה בבית החולים האוניברסיטאי אטיקון באתונה. היא נלקחה לבית החולים לאחר שנפלה מגג הבניין בו שהתה תוך כדי ניסיון לצלם את הירח המלא. בת זוגה של סופי, אוויטה מנג'י, אמרה כי  לפני הגעתם לבית החולים. אמנים כולל ריהאנה, סם סמית', וינס סטייפלס, צ'ארלי XCX, איי. ג'י. קוק וכריסטין והקווינס הביעו את תנחומיהם.

ב-4 ביוני 2021, אחיה של סופי הכריז על תוכניות לפרסם חלק מיצירותיה שטרם ראו אור. ב-16 ביוני 2021 הודיע האיגוד האסטרונומי הבין-לאומי כי לכוכב הלכת הקטן  ניתן השם הקבוע Sophiexeon. במרץ 2022, צ'ארלי XCX הקדישה את אלבומה *[[Crash (אלבום של צ'ארלי XCX)|Crash]]* לסופי. בטקס פרסי גראמי ה-65, שותפתה לשעבר של סופי, קים פטרס הפכה לאדם הטרנסג'נדר הראשון שזכה בפרס בקטגוריית "ביצוע הפופ הטוב ביותר של צמד/להקה"; במהלך נאום הקבלה שלה, היא ציינה את סופי על כך שסללה לה את הדרך.

## דיסקוגרפיה
### אלבומים
* 2015: *Product*
* 2018: *Oil of Every Pearl's Un-Insides*
* 2019: *Oil of Every Pearl's Un-Insides Non-Stop Remix Album*
* 2024: *[[Sophie]]*

## קישורים חיצוניים
* 

## הערות שוליים

קטגוריה:הרוגות תאונות
קטגוריה:מפיקים מוזיקליים בריטים
קטגוריה:זמרים להט"בים בריטים
קטגוריה:זמרות סקוטיות
קטגוריה:תקליטנים בריטים
קטגוריה:אמני מוזיקה אלקטרונית בריטים
קטגוריה:מוזיקאים סקוטים
קטגוריה:זמרות-יוצרות סקוטיות
קטגוריה:זמרים טרנסג'נדרים
קטגוריה:פזמונאים להט"בים
קטגוריה:סקוטיות שנולדו ב-1986
קטגוריה:סקוטים שנפטרו ב-2021
טום וריקה

**טום וריקה** (באנגלית: **Tom Verica**; נולד ב-13 במאי 1964) הוא שחקן, במאי ומפיק אמריקאי, הידוע בעיקר בזכות תפקידו כסם קיטינג בדרמה "המדריך לרוצח". הוא גם גילם את ג'ק פריור בדרמה "חלום אמריקאי" שזכתה לשבחים. כבמאי, הוא ידוע בזכות הדרמות של שונדה ריימס. מ-2012 עד 2018, וריקה שימשה כמפיק ובמאי של "סקנדל". כיום הוא מפיק בפועל ובמאי של הדרמה של נטפליקס, "ברידג'רטון".

## ביוגרפיה
וריקה נולד בפילדלפיה, פנסילבניה, להורים סוכני נדל"ן. הוא ממוצא איטלקי מצד אביו ומוצא גרמני מצד אמו. תפקידו הראשון בטלוויזיה היה באופרת הסבון "כל ילדיי" של ABC ב-1987. מאוחר יותר היה לו תפקיד ב"פרקליטיי אל איי", ותפקידי אורח ב"שפץ ביתך","Picket Fences" ו-"NYPD Blue". בקולנוע הוא הופיע ב-"מת לחיות 2", "יום האב", "דרקון אדום" ו"זודיאק".

וריקה גילם את האסטרונאוט ריצ'רד גורדון במיני-סדרה From The Earth To the Moon" (1998)".

בין השנים 2002 ל-2005 כיכב וריקה לצד גייל אוגריידי בדרמה המשפחתית של NBC, "חלום אמריקאי" כאב המשפחה ג'ק פרייר. לאחר ביטול הסדרה, וריקה שיחק בתפקידי אורח ב"חוק וסדר: מדור מיוחד", "האוס", "בוסטון ליגל", "האנטומיה של גריי" ו"המפענחת", וכן שיחק במספר פרקים ב"ה-4400" ו"התשע".

בתחילת שנות ה-2000 החל וריקה את הקריירה שלו כבמאי טלוויזיה. הוא ביים את הפרקים של למעלה מ-20 תוכניות טלוויזיה, כמו "חלום אמריקאי", "בוסון ליגל", "כסף סקסי מלוכלך", "בטי", "נשות הצבא", "המנטליסט" ועוד. הוא היה במאי של מספר פרקים בדרמות של שונדה ריימס, "האנטומיה של גריי", "מרפאה פרטית" ו"סקנדל". ב"סקנדל" הוא שימש כמפיק שותף מאז 2012. בשנת 2014, הוא כיכב לצד ויולה דייוויס בסדרה "המדריך לרוצח" שהסתיימה ב-2020.

מ-2018 עד 2019, הוא הפיק את "For the People".

ב-2023 היה הבמאי והמפיק הבכיר של הסדרה "ברידג'רטון: סיפורה של המלכה שרלוט" ששודרה בנטפליקס.

## חיים אישיים
בשנת 2000 התחתן עם השחקנית קירה ארנה. לזוג בן ובת.

ב-7 באוקטובר 2023 עם המתקפה על ישראל פרסם פוסט תמיכה בישראל, ונגד פעולות חמאס.

## פילמוגרפיה

### כשחקן

#### קולנוע

#### סרטי טלוויזיה

#### סדרות טלוויזיה

### כבמאי

## קישורים חיצוניים

## הערות שוליים

קטגוריה:אמריקאים ממוצא איטלקי
קטגוריה:במאי טלוויזיה אמריקאים
קטגוריה:אמריקאים ילידי פנסילבניה
קטגוריה:פילדלפיה: אישים
קטגוריה:אמריקאים שנולדו ב-1964
יב"א 509

ממוזער|250px|שמאל|סיכת בקר אוויר

**יב"א 509** או **יחידת הבקרה הדרומית** היא יחידת בקרה אווירית אֲזורית הממוקמת על הר אריכא בקרבת מצפה רמון. היחידה אמונה על המרחב האווירי בחציה הדרומי של ישראל, ושותפה לכל מבצע אווירי של חיל האוויר. ביחידה משרתים בקרים, מש"קי בקרה וטכנאים ממגוון מקצועות. הקמתה החלה בקיץ 1965 והיא הפכה למבצעית ב-1967. בהמשך הפכה למוצב הבקרה והשליטה העמוס ביותר במערך הבקרה.

היחידה נמצאת תחת פיקוד מערך הבקרה בחיל האוויר הישראלי ובמהלך השנים קמו למערך יחידות נוספות, דרומיות יותר, אך היחידה עדיין נודעה תמיד כ"יב"א הדרומית".

## היסטוריה
החל משלהי שנות החמישים, החל מערך הבקרה בסריקת אתרים עבור מיקומים חדשים ליחידותיו. בספטמבר 1958 פרסה י"ק 546 לראשונה באזור מצפה רמון, פריסה שהוכתרה בהצלחה.

ב־1962 פרסם ענף אוויר 6 (ענף שליטה ובקרה) תוכניות למעבר מבקרה מרוכזת על ידי יב"מ 333, ששכנה במטה חיל האוויר, ליחידות בקרה אזוריות. התכנית גם הציעה לשנות את פריסת יחידות המכ"ם, ששכנו בחפץ חיים במרכז־דרום וסטלה מאריס בחיפה ליחידות בדרום, במרכז ובצפון. היחידות החדשות נועדו להצטייד במכ"ם חדש תוצרת ארצות הברית, תחת המכשור הצרפתי שהיה בשימוש.

באפריל 1965 הוחל בהקמת היחידה, תחת פיקודו של סרן רחמים ברוך, ששימש קודם לכן כקמב"ץ של י"ב 501 שבחפץ חיים. באפריל 1966 הוכרזה היחידה כמבצעית כיחידת בקרה (י"ב) ששימשה כיחידה משנית ליב"א 501 שבחפץ חיים.

ב־16 בספטמבר 1967 הוכרזה היחידה כיב"א עצמאית, כשהיחידה בחפץ חיים הפכה לי"ב.

## פעילות היחידה
היחידה אחראית על המרחב האווירי בדרום הארץ, בהם יישובי עוטף עזה, הקריה למחקר גרעיני – נגב, ים המלח ועד אילת. בעבר שלטה גם בחצי האי סיני כשהיה בשליטה ישראלית.

היב"א מצוידת במכ"מים הנתונים בתוך ראדומים הבנויים באמצעות כיפה גאודזית, בנוסף למכשירי קשר ואמצעי בקרה בטכנולוגיה מתקדמת.

מכ"מים אלו מאפשרים קליטה של כלי טיס, בהם מטוסי קרב וכלי טיס בלתי מאוישים, במרחק של יותר מ-360 ק"מ.

יב"א זו פעלה בשיתוף פעולה הדוק עם מערך ההגנה האווירית באזור בהן סוללות טילי הוק במישור עמיעז ים המלח ואילת וסוללות הפטריוט.

## מפקדי היחידה

## לקריאה נוספת
* שלומי אבידר, "**מערך הבקרה: העיניים של המדינה**", הוצאת משרד הביטחון, שנת 1998,  **או** 
* יורם רומם, "**אני לוקח**", הוצאת כנרת זמורה-ביתן דביר, שנת 2021, "מגן עורף", עמודים 162–201
* 
* , 

## קישורים חיצוניים
* 
* 
* 
* 

## הערות שוליים

* שלומי אבידר, "מערך הבקרה: העיניים של המדינה", משרד הביטחון – ההוצאה לאור, שנת 2014,  **או** 

קטגוריה:יב"אות
קטגוריה:יחידות חיל האוויר הישראלי
קטגוריה:בסיסי צה"ל בנגב
היון בין

**קים טא-פיונג** (בקוריאנית: **김태평**; נולד ב-25 בספטמבר 1982), הידוע יותר בשם הבמה שלו **היון בין** (**현빈**), הוא שחקן דרום קוריאני. הוא נולד וגדל בבירת הקוריאה הדרומית סיאול.

## קריירה
הוא זכה להכרה נרחבת על תפקידו בדרמת הטלוויזיה הקומדיה הרומנטית משנת 2005 שמי קים סאם-קרוב. מאז, הוא הופיע בתפקידים ראשיים בתוכניות טלוויזיה מצליחות אחרות, כולל דרמת הפנטזיה הרומנטית "הגן הסודי" (2010–2011), ודרמת הפנטזיה זיכרונות "מהאלהמברה" (2018–2019).

היון בין השתתף בדרמה הרומנטית "נחיתת חירום לאהבה" (2019–2020) שם שיחק בתפקיד ראשי את דמותו רי ג׳יונג-היוק, על הסט של הסדרה הכיר היון בין את אשתו הנוכחית סון יה-ג׳ין. לזוג ילד אחד שנולד ב-2022. 

הפופולריות של היון בין הורחבה עוד יותר על ידי השתתפות בסדרה של שוברי קופות: מותחן הפעולה "משימה סודית" (2017) וסרט ההמשך שלו מ-2022, כמו גם מותחני הפשע "הנוכלים" (2017) ו-"המשא ומתן" (2018). הצלחת העבודות של היון בין ביססה אותו ברמה הבינלאומית ככוכב מוביל בתופעת הגל הקוריאני. הוא בין השחקנים בעלי השכר הגבוה והמשפיעים ביותר בדרום קוריאה.

היון זכה לשבחים מהמבקרים על הופעתו בסרט המלודרמה *"הסתיו המאוחרת*", שהוקרן בפסטיבל הסרטים הבינלאומי ה-61 בברלין. לאורך קריירת הטלוויזיה והקולנוע שלו, הוא היה מועמד למספר פרסים איקוניים, כולל חמישה בפרסי באקסאנג לאמנויות, וזכה לשבחים שונים על ההכרה שלו במשחק, כולל פרסי באקסאנג לאמנויות לפרס הגדול (טלוויזיה) בטקס פרסי באקסאנג ה-47.

בשנת 2023 כיכב בסרט הפעולה "*The Point Men*" המבוסס על משבר בני הערובה הקוריאנים באפגניסטן ב-2007 (אנ') ומשימת החילוץ שלאחר מכן.

בשנת 2025 הצטלם לסדרה דרמה פוליטית תקופתית "Made in Korea" עבור הולו ודיסני פלוס; היא עלתה לשידור ב-24 בדצמבר 2025.  

## קישורים חיצוניים

* 

## הערות שוליים

קטגוריה:שחקני קולנוע וטלוויזיה דרום קוריאנים
קטגוריה:ילידי 1982
רותם אושמן

**רותם אושמן** (נולדה ב-14 ביולי 1982) היא פרופסור למדעי המחשב באוניברסיטת תל אביב. מחקרה מתמקד במחשוב מבוזר, סיבוכיות תקשורת ושיטות אימות פורמליות .

## ביוגרפיה
ב-2005 סיימה בהצטיינות לימודי תואר ראשון במדעי המחשב בטכניון. במהלך לימודיה עבדה במשרת סטודנט ברפאל, ולאחר הלימודים כמתמחה במעבדת המחקר של IBM בחיפה.

המשיכה ללימודי תואר שני במדעי המחשב בטכניון, בהנחיית פרופסור ארנה גרימברג. ב-2007 סיימה את התואר השני בהצטיינות.

בין 2008 ל-2012 למדה לתואר דוקטור במדעי המחשב במכון הטכנולוגי של מסצ'וסטס, בהנחיית פרופסור ננסי לינץ' . תזת הדוקטורט של אושמן עסקה בהיבטים תאורטיים של רשתות תקשורת אלחוטיות. רשתות התקשורת שאושמן חקרה מכילות מספר רב של מכשירים, המציגים מאפיינים דינאמיים: נתיבי התקשורת האפשריים משתנים לאורך זמן כתלות בהדלקת וכיבוי מכשירים, תזוזת מכשירים במרחב, שינויים סביבתיים, כשלים ושינויים תפעוליים ברשת. התזה חקרה מאפיינים חישוביים של פעולות המבוצעות ברשתות כאלה, כגון פעפוע מידע, מניית רכיבי התקשורת ברשת, והגעה לקונצנזוס בין רכיבי תקשורת .

אושמן המשיכה למחקר פוסט-דוקטורט ב-"Theory Group" במחלקה למדעי המחשב באוניברסיטת טורונטו, ולאחר מכן למחקר פוסט-דוקטורט באוניברסיטת פרינסטון.

החל מ-2015 אושמן מלמדת וחוקרת בבית הספר למדעי המחשב באוניברסיטת תל אביב.

מתגוררת בקריית טבעון.

## דעות פוליטיות
אושמן חתמה על מכתב של מדעני מחשב שקראו להפסיק את חקיקת הרפורמה המשפטית (2023), ואיימו להשבית את מוסדות הלימוד אם החקיקה תעבור. בנוסף חתמה על מכתב תמיכה בפרופסור אריאל פורת, נשיא אוניברסיטת תל אביב, שקרא להשבית את המשק הישראלי במידה שהרפורמה המשפטית תחוקק.

## קישורים חיצוניים

## הערות שוליים

קטגוריה:בוגרות הטכניון - מכון טכנולוגי לישראל
קטגוריה:בוגרי הטכניון - מכון טכנולוגי לישראל
קטגוריה:מדעניות מחשב ישראליות
קטגוריה:מדעניות מחשב יהודיות
קטגוריה:בעלות תואר דוקטור מהמכון הטכנולוגי של מסצ'וסטס
קטגוריה:בעלי תואר דוקטור מהמכון הטכנולוגי של מסצ'וסטס
קטגוריה:סגל אוניברסיטת תל אביב: מתמטיקה ומדעי המחשב
קטגוריה:קריית טבעון: אישים
קטגוריה:ישראליות שנולדו ב-1982
קטגוריה:ישראלים שנולדו ב-1982
אדגר באררה

**אדגר באררה** (בספרדית: **Édgar Barrera**; נולד ב-18 באפריל 1991) הידוע גם בשם הבמה **אדג**' (**Edge**), הוא פזמונאי, מפיק ומוזיקאי אמריקאי שפועל במיאמי, פלורידה. הוא זכה בסך הכול ב-20 פרסי גראמי הלטיניים ובפרס גראמי אחד, בקטגוריית "אלבום הטרופי הלטיני הטוב ביותר" בשנת 2015. הוא כתב והפיק שירים לאמנים ולהקות כמו גרופו פרונטרה  ("Un x100to" עם באד באני); קרול ג'י ("Mi Ex Tenía Razón" ו-"Gucci los Paños"); מדונה ("Medellín" ו-"Bitch I'm Loca"); פסו פלומה ("Tulum" עם גרופו פרונטרה ו-"Chanel" עם בקי ג'י); שאקירה ("Me Gusta" עם אנואל AA ו-"Clandestino" עם מאלומה); מאלומה ("Hawái", "", "", "" ו-"ADMV"); מנואל טוריסו ("La Bachata" ו-"El Merengue"); וקמילו ("Indigo", "Vida de Rico", "Favorito", "La Mitad", "El Mismo Aire" ו-"Ropa Cara").

בטקסי פרסי גראמי הלטיניים ה-13, 14, 16, 22 ו-24, באררה היה למוזיקאי עם מרבית המועמדויות בסך הכול; בשנת 2023 היה למוזיקאי עם מרבית המועמדויות בטקס גם כן. בשנת 2024, באררה הוביל את הטקס עם 9 מועמדויות וזכה בשלושה פרסים - פזמונאי השנה, מפיק השנה והשיר המקסיקני האזורי הטוב ביותר על "El Amor de Su Vida" עם Keytin.

## פרסים ומועמדויות

## ביאורים

## קישורים חיצוניים

* 

## הערות שוליים

קטגוריה:מפיקים מוזיקליים אמריקאים
קטגוריה:פזמונאים אמריקאים
קטגוריה:זוכי פרס גראמי
קטגוריה:זוכי פרס גראמי הלטיני
קטגוריה:אמריקאים שנולדו ב-1990
משפחת רוזוולט

שמאל|ממוזער|250px|סמל משפחת רוזוולט
**משפחת רוזוולט** היא משפחה פוליטית אמריקאית מניו יורק שחבריה כללו שני נשיאי ארצות הברית, גברת ראשונה וסוחרים שונים, בנקאים, פוליטיקאים, ממציאים, אנשי דת ואנשי חברה. צאצאיו של מהגר הולנדי שהיגר לניו אמסטרדם במאה ה-17, רבים מבני המשפחה הפכו לבולטים לאומיים בפוליטיקה ובעסקים של ניו - יורק ונישאו עם משפחות קולוניאליות בולטות. שני ענפים קרובים רחוקים של המשפחה מאויסטר ביי והייד פארק עלו לגדולה פוליטית עולמית עם הנשיאות של תאודור רוזוולט (1901 - 1909) ובן דודו מדרגה שישית, פרנקלין דלאנו רוזוולט (1933 - 1945), שאשתו אלינור רוזוולט הייתה אחייניתו של תאודור. משפחת רוזוולט היא אחת מארבע משפחות שייצרו שני נשיאי ארצות הברית באותו שם משפחה, האחרים היו משפחות בוש, אדמס והריסון. 

## עץ משפחה

## ראו גם
* תאודור רוזוולט
* פרנקלין דלאנו רוזוולט

## קישורים חיצוניים


* 

## הערות שוליים

*
קטגוריה:פרנקלין דלאנו רוזוולט
קטגוריה:תאודור רוזוולט
נס וסטילה

**נס וסטילה** הם צמד מוזיקלי ישראלי. חברי ההרכב הם נסיה לוי (נס) ודור סורוקר (סטילה).

## היסטוריה
שני היוצרים שיתפו פעולה בפעם הראשונה ב-2023 בשיר "תיק קטן" אשר הפך ללהיט ויראלי והגיע אל המקום הראשון במצעד "היטליסט" של מגזין מאקו. נוסף על כך, השיר זכה להצלחה בתחנות הרדיו והגיע למקום השני במצעד השבועי של מדיה פורסט. גם במצעדים השנתיים הגיע השיר לעשירייה הפותחת, ובעקבות הצלחת השיר, זכה הצמד בפרס "פריצת השנה" של כאן גימל ו"פיק השנה" במצעד השנתי של היטליסט.

בנובמבר 2023 הוציאו את הסינגל השני שלהם, "חרבו דרבו", שהוקדש לחיילי צה"ל ונכתב בעקבות פריצת מלחמת חרבות ברזל כחודש לפני כן. זהו השיר השני של הצמד שהגיע למקום הראשון במצעד היטליסט.

באפריל 2024 השתתף הצמד בשיר "פרנציפ" מתוך אלבומו של הזמר והראפר סטטיק, "להרים". ב-28 במאי באותה השנה יצא שירם "באמפרים". ב-14 ביולי באותה השנה הוציאו את "מגדלים", אשר נכנס לפלייליסט של גלגלצ כמה ימים לאחר צאתו.

ב-26 במרץ 2025 הוציאו עם הזמרת אודיה את השיר "רשימת קניות".
ב-14 באפריל באותה השנה התארחו בהופעה של נועה קירל בפארק הירקון.
באותה השנה הוכרזו כפרזנטורים החדשים של מעדן "מילקי".

## דיסקוגרפיה
### סינגלים

### שירים אחרים במצעדים

## קישורים חיצוניים

## הערות שוליים

קטגוריה:צמדי היפ הופ ישראלים
קטגוריה:להקות פופ ישראליות
קטגוריה:להקות שהוקמו בשנת 2023
נמל התעופה הבין-לאומי ניו אורלינס לואי ארמסטרונג

**נמל התעופה הבין-לאומי ניו אורלינס לואי ארמסטרונג** (באנגלית: **Louis Armstrong New Orleans International Airport**; IATA: **MSY**, ICAO: **KMSY**) הוא נמל תעופה בין-לאומי בקנר , מחוז ג'פרסון, לואיזיאנה, ארצות הברית. הוא נמצא בבעלות העיר ניו אורלינס ונמצא כ-18 ק"מ מערבית למרכז העיר ניו אורלינס. נמל התעופה ארמסטרונג הוא נמל התעופה המסחרי העיקרי עבור אזור המטרופולין של ניו אורלינס ודרום מזרח לואיזיאנה.

ביולי 2001, לכבוד יום השנה ה-100 להולדתו של לואי ארמסטרונג (4 באוגוסט 1901), שמו של נמל התעופה ל"נמל התעופה הבין-לאומי ניו אורלינס לואי ארמסטרונג".
ממוזער| נמל התעופה ארמסטרונג, יוני 2007

## שירותים
ממוזער| הטרמינל

### הטרמינל
ל-MSY יש טרמינל אחד עם שלושה מתחמים המסומנים באותיות A-C. יש בסך הכל 35 שערים. המראות ורכישת כרטיסים נמצאים בקומה 3, בדיקת אבטחה של TSA נמצאת בקומה 2, ונחיתות ואיסוף כבודה נמצאים בקומה 1. טיסות בין-לאומיות עוברות דרך מתחם A, המכיל את מתקני המכס של נמל התעופה.

### תחבורה קרקעית
הטרמינל משרת על ידי Interstate 10. שירות האוטובוסים בין נמל התעופה למרכז העיר ניו אורלינס מסופק על ידי רשות התחבורה האזורית של ניו אורינס בקו "איירפורט אקספרס 202" וקו E-2 של ג'פרסון טרנזיט. לנמל התעופה יש שאטלים לרוב המלונות וההוסטלים ברובע העסקים המרכזי של ניו אורלינס. מתקן השכרת הרכבים נמצא בצד הדרומי של נמל התעופה ליד הטרמינל הישן.

## סטטיסטיקה
### יעדים פנים-ארציים מובילים

### נתח שוק של חברות תעופה

## קישורים חיצוניים

## הערות שוליים

קטגוריה:ניו אורלינס
ארמסטרונג, לואי
ניו אורלינס לואי ארמסטרונג
מרחב ציון

**מרחב ציון** הוא המרחב הגדול מבין שלושת המרחבים של מחוז ירושלים של משטרת ישראל. תחומי אחריותו מתחילים במושבי וקיבוצי השפלה הפנימית עובר דרך העיר בית שמש ובמעלה ההר עד גבעת זאב ומבשרת ציון ועד למרכז וצפון העיר ירושלים, בין הנושאים הבולטים במרחב הם המקומות הרגישים במדינת ישראל כגון כנסת ישראל ובית ראש הממשלה ועד לקהילות החרדים שמהווים דמות משמעותית במרחב ציון.

בגזרת המרחב גדוד ציון של משמר הגבול.

מפקד המרחב הוא תנ"צ שלומי בכר.

## תחנות
מרחב ציון מאגד 4 תחנות:

## גלריה

קובץ:World Holocaust Forum, 2020. Israeli Police. II.jpg|שוטרי יס"מ מחוץ לבית הנשיא
קובץ:Jerusalem Stabbing Attack at November 23 2015.jpg|שוטרים במדרחוב יפו
קובץ:Mounted police israel police.jpg|פרשי משטרה מאבטחים את ההפגנות בגבעת רם, 2023
קובץ:Mounted police israel police2.jpg|פרשי משטרה מאבטחים את ההפגנות בגבעת רם, 2023
קובץ:Blocking Israeli Prime Minister Residence2.jpg|שוטרי יס"מ באירוע הפרת סדר מחוץ למעון ראש הממשלה


## הערות שוליים

ציון
ארלן אסקרפטה

**ארלן אלכסנדר אסקרפטה** (באנגלית: **Arlen Alexander Escarpeta**; נולד ב-9 באפריל 1981) הוא שחקן אמריקאי יליד בליז. הוא ידוע בעיקר בזכות תפקידיו בסרטים "יום שישי ה-13", "אחווה", "יעד סופי 5", "בתוך הסופה", ובעיקר, בגילום של בובי בראון בסרט הביוגרפי על ויטני יוסטון "ויטני" מ-2015.

## קריירה
בשנת 2000, אסקרפטה קיבל את התפקיד הראשון שלו על המסך בסרטו של גרג מורגן The Playaz Court. בשנים הבאות הוא הופיע בתוכניות טלוויזיה שונות כמו "בוסטון פאבליק", "המגן", "המשפט של איימי" ו"בומטאון". בשנת 2002 לוהק לתפקיד סם ווקר בסדרת הדרמה ההיסטורית "חלום אמריקאי", ששודרה ברשת NBC ורצה במשך 3 עונות.

אסקרפטה הופיע בהמשך בתוכניות טלוויזיה "ER" ו"פשע מן העבר". ב-2006 הוא כיכב יחד עם מתיו מקונוהיי ומת'יו פוקס בסרט "We Are Marshall".

בשנת 2007, אסקרפטה הופיע בסרטו הקומי של דייוויד ויין, "The Ten". הוא גם הופיע ב-"חוק וסדר: מדור מיוחד" וב-"ללא עקבות". בשנת 2009, הוא כיכב בסרט "Dough Boys" של פרסטון ויטמור. הוא גם כיכב כקצין צעיר של LAPD בסיור במהלך מלחמת הכנופיות הגזעית בדרמה "818", שבה אסקרפטה שימש גם כמפיק שותף. הוא הופיע בתור לורנס בגרסת 2009 של "יום שישי ה-13".

בנובמבר 2011, אסקרפטה הופיע ב"המעגל הסודי" של CW. הוא גם הופיע בפרקים של "האוס", "גרים" ו-"אקסטנט".

ב-2015 אסקרפטה שיחק את התפקיד של בובי בראון בסרט הביוגרפי של וויטני יוסטון, "וויטני".

ב-2023 הוא החל לשחק בסדרה "מצאתי" ברשת NBC.

## פילמוגרפיה
### סרטים

### טלווויזיה

## קישורים חיצוניים

קטגוריה:שחקני קולנוע וטלוויזיה אמריקאים
קטגוריה:מהגרים לארצות הברית
קטגוריה:אמריקאים שנולדו ב-1981
מחנה הפליטים אל-אזרק

**מחנה הפליטים אל-אזרק** (בערבית: **مخيم الأزرق**, תעתיק מדויק: **מח'ים אלאזרק**) הוא מחנה פליטים הממוקם ליד אל-אזרק שבירדן שנבנה עבור פליטי מלחמת האזרחים בסוריה. הוא פותח ומופעל על ידי נציבות האו"ם לפליטים (UNHCR) בשיתוף עם ממשלת ירדן. הוא נפתח לראשונה באפריל 2014. נכון למרץ 2016 היו בו למעלה מ-32,000 פליטים ועד אוגוסט 2019 מספר זה היה עמד על למעלה מ-35,000 איש.

## פיתוח ומטרות
ימין|ממוזער| כניסה למחנה, מאי 2018
בניית המחנה החלה במאי 2013. האתר ממוקם כ- ממערב לאל-אזרק בשטח מדברי חם וכ- מגבול ירדן-סוריה. האתר שימש במהלך מלחמת המפרץ כמחנה מעבר לעקורים עיראקים וכוויתים. המחנה עצמו משתרע על פני כ-.

המקלטים נבנו באבץ ופלדה במטרה לעמוד בתנאי החום והרוח. בבניית המחנה לא נעשה שימוש במלט ובטון, כדי להדגיש שהמחנה אינו מיועד להיות קבוע.

המחנה נועד להתגבר על חלק מהבעיות שחוו במחנה הפליטים זעתרי הצפוף ועמוס הצרות ששכן קרוב יותר לגבול. מתקני מחנה אל-אזרק (כגון מרפאות וגני שעשועים) נבנו בצורה מבוזרת על מנת רעיון לחקות התיישבות כפרית בתוך המחנה. אחת המטרות הייתה שימור המבנים החברתיים המסורתיים של קהילות סוריה. גם דאגות הביטחון היו בעלות חשיבות עליונה בתכנון המחנה. ראש המחנה של UNHCR אמר באפריל 2014 כי "למדנו מה נעשה בזאתרי ובמחנות פליטים אחרים ברחבי העולם וניסינו לתכנן בקפידה." פקיד אחר של UNHCR טען כי מדובר באחד ממחנות הפליטים הטובים בעולם. עלות בניית המחנה הוערכה ב-63.5 מיליון דולר כאשר המימון הגיע מתורמים בינלאומיים.

הפליטים הראשונים החלו להגיע למחנה ב-28 באפריל 2014. בתחילה התגוררו במחנה כ-25,000 איש עם תשתית המיועדת לכ-50,000 עם הרחבה נוספת ל-130,000 איש. לפיכך היה לו פוטנציאל להפוך לאחד ממחנות הפליטים הגדולים ביותר לא רק סביב סוריה אלא בעולם (שני רק למחנה דאדאב בקניה). באותה תקופה כבר היו לירדן כ-600,000 פליטים רשומים בגבולותיה, כאשר גורמים רשמיים במדינה אמרו שהמספר האמיתי יכול להיות פי שניים מזה.
ימין|ממוזער| המחנה, מרץ 2018
עד מרץ 2015 התגוררו במחנה הפליטים אזרק רק 14,500 פליטים, כאשר היה צפוי שיהיו למעלה מ-60,000 עד אז. חלק מהסיבות היו חיצוניות, כגון חשש מפני כניסת המדינה האסלאמית לירדן יחד עם פליטים או חששות תקציביים. בפועל הרוב מתוך 35,000 הפליטים שנכנסו למחנה כבר עזבו במהרה על מנת להשתקע באופן בלתי חוקי בעיירות וערים ירדניות.

נושא בולט במחנה היה היעדר חשמל, עקב ריחוק המחנה מאזורים מיושבים אחרים. לכן, הפליטים נאלצו להשתמש בפנסים סולאריים והתקשו לשמור על קשר עם העולם החיצון. בהדרגה הוכנסו למחנה גנרטורים. קושי בולט נוסף במחנה היה הטמפרטורות חמות מאוד בחודשי הקיץ ומחירי מזון גבוהים. חלק מהפליטים במחנה קיבלו אישורים לבקר בערים ירדניות, ולאחר מכן לא שבו. למרות כל קשיים אלו, המחנה נותר בטוח מבחינה ביטחונית. אוכלוסיית המחנה גדלה בהדרגה במהלך המחצית השנייה של 2015, אך נותרה הרבה מתחת לציפיות הראשוניות.

## קישורים חיצוניים

## הערות שוליים

קטגוריה:מחנות פליטים
קטגוריה:ירדן
קטגוריה:יישובים שהוקמו ב-2014
עזרא נבעה

**עזרא נוה (נבעה)** הוא ספורטאי ספורט נכים ישראלי לשעבר.

## ביוגרפיה
נוה היה חבר איל"ן פתח תקווה והתאמן במרכז הספורט לנכים.

ב התחרה בסיף בתחרות רומח ובתחרות חרב. במקצוע הרומח העפיל לשלב הגמר ודורג במקום השביעי ובמקצוע החרב העפיל לשלב הגמר ודורג במקום הרביעי. נבחרת הגברים בסיף זכתה באולימפיאדה זו במדליית ארד אך הרכב החברים בנבחרת לא נרשם.

באליפות ישראל בסיף לנכים בשנת 1975 זכה במדליית כסף במקצוע רומח.

במשחקי סטוק מנדוויל בשנת 1977 זכה במדליית ארד בסיף.

באליפות ישראל בסיף לנכים לשנת 1980 זכה במדליית כסף במקצוע הרומח.

## הערות שוליים

## קישורים חיצוניים
* פירוט השתתפותו בתחרויות המשחקים הפאראלימפיים, באתר הרשמי של IPC 

קטגוריה:סייפים פאראלימפיים ישראלים
קטגוריה:ספורטאים ישראלים במשחקים הפאראלימפיים תל אביב (1968)
קטגוריה:סייפים במשחקים הפאראלימפיים תל אביב (1968)
קטגוריה:סייפים נכים ישראלים
קטגוריה:ספורטאי איל"ן
מחנה הפליטים קנדה

**מחנה הפליטים קנדה** היה מחנה פליטים פלסטיני בצפון סיני ליד רפיח, שהוקם ב-1972 ופונה ב-2000. המחנה נקרא על שם המשלחת הקנדית של כוח החירום של האו"ם (UNEF I), שבעבר התמקם במחנה באזור. רוב הפליטים הועברו לתל א-סולטאן שבדרום רצועת עזה.

## הקמה
במלחמת ששת הימים ב-1967 כבשה ישראל את סיני ואת רצועת עזה הסמוכה. בשנים 1970–1971 הרסה ישראל בתים ברפיח לצורך הרחבת הכביש בטיעונים ביטחוניים. 16,000 פליטים פלסטינים (רבע מהם מרפיח) נאלצו לעבור למקום מגורים אחר כאשר בתיהם הקיימים נהרסו על ידי השלטונות הישראליים. לפחות אלפיים מהפליטים הועברו לאל-עריש, בסיני ואילו כמה מאות אנשים עברו ליהודה ושומרון.

בשנת 1972 הוקם המחנה ברפיח המצרית ביוזמת ממשלת ישראל. אונר"א סיפקה לימודים ומעט טיפול רפואי עם צוות שנתקע גם הוא מעבר לגבול. לפליטים לא הייתה זכות לעבוד במצרים והם קיבלו מנות מזון וסכומי סיוע כספיים מינימליים. מחנה זה נודע בשם "מחנה קנדה", על הכוחות הקנדיים מטעם כוח החירום של האומות המאוחדות שבעבר היה לו מחנה במקום. פרויקט דומה פותח ב-1973 ברפיח העזתית בשם "מחנה ברזיל" מסיבות דומות.

## הסכם השלום בין ישראל למצרים
לפליטים נאמר כי במסגרת הסכמי קמפ דייוויד משנת 1978, סיכמו ישראל ומצרים על החזרתם לרצועת עזה בתוך 6 חודשים. בעקבות הסכם השלום בין ישראל למצרים ב-1979 נסוגה ישראל מסיני ב-1982 וגבול עזה–מצרים שורטט מחדש ו-8 משפחות חזרו לעזה ללא כל פיצוי. ב-1985 עדיין היו 488 משפחות במחנה קנדה. עם זאת, בעיות מימון, עיכובים בירוקרטיים ופוליטיים ותנאים ביטחוניים קשים האריכו את התהליך.

## תוכנית העיתוק (רילוקיישן)
רק בשנת 1989 הוקם מנגנון להחזרת הפליטים לרצועת עזה. זאת באמצעות לחץ ותמיכה כספית מצד ממשלת קנדה והקרן הכוויתית לפיתוח כלכלי ערבי ושיתוף פעולה בין ישראל והרשות הפלסטינית (שהוקמה מאוחר יותר). הפליטים החלו לעבור את הגבול בעיקר לתל א-סולטן שברפיח. בספטמבר 1989 חתמו מצרים וישראל על "תוכנית מוסכמת להעברת תושבי מחנה קנדה לרצועת עזה". הוא קבע "שההעברה תתבצע אך ורק על בסיס רצונם החופשי של תושבי מחנה קנדה".

כתוצאה מכך, רק 20 משקי בית חזרו עם פיצוי כספי אך ללא קרקע. לאחר שאש"ף העלה את הפיצויים הכספיים מ-8,000 ל-12 אלף דולר למשק בית ב-1991, חזרו לעזה 105 משפחות וב-1994 70 נוספות. הם קיבלו חלקת אדמה בתל אל סולטן. הכסף לא הספיק כדי להשיג בית, אז כולם נאלצו ללוות. מתיישבי גוש קטיף התנגדו להחזרת פליטים וטענו ב-1989 לעיתונאים מהג'רוזלם פוסט שמחזרת הפליטים תאפשר חזרה של מחבלים.

לאחר הסכמי אוסלו הרשות הפלסטינית הפכה להיות מעורבת בתהליך הרילוקיישן. רק ב-27 בדצמבר 2000 יכלו המשפחות האחרונות לחזור. קנדה גם סיפקה כספים לבניית מרכז קהילתי בטול א-סולטן לטובת המשפחות החוזרות.

חיי הפליטים במחנה קנדה היו קשים במיוחד, שכן הם היו מנותקים מעבודה הן בעזה והן בישראל, ולא יכלו לעבוד במצרים. בנוסף על כך, הפליטים נאלצו לשלם כל שישה חודשים על מנת לחדש את הויזה המצרית שלהם. השכלה גבוהה ושירותי בריאות נאותים היו זמינים רק באמצעות תשלום אגרות גבוהות בהרבה ממה שרוב האנשים יכלו להרשות לעצמם. עבור טיפול בבעיות רפואיות חמורות, תושבי מחנה קנדה שילמו הון תועפות והיו צריכים לעיתים לנסוע עד מרכז הסהר האדום הפלסטיני בקהיר.

ישראל ומצרים התווכחו על המיקום שבו יוכלו הפליטים לחצות את הגבול. ישראל רצתה שהם ישתמשו במעבר רפיח שבשליטת ישראל, ואילו מצרים התעקשה להשתמש בשער צלאח אל-דין במרכז רפיח (הידוע גם כשער "פישפש"), שכן זה היה המעבר הישיר היחיד בין מצרים לעזה מבלי לעבור באזורים שבשליטה ישראלית.

## הערות שוליים

קטגוריה:סיני
קטגוריה:מחנות פליטים פלסטיניים
ארווינד קג'ריוואל

**ארווינד קג'ריוואל** (בהינדי: **अरविंद केजरीवाल**; נולד ב-16 באוגוסט 1968) הוא פוליטיקאי הודי ומייסד ויו"ר מפלגת אאם אדמי. לשעבר ראש השרים של דלהי.

## ביוגרפיה
ארווינד קג'ריוואל נולד למשפחה ברהמינית בסיאווני בהריאנה ב-16 באוגוסט 1968. הוא קיבל תואר בהדסה מכנית מהמכללה הטכנולוגית ההודית בקאג'פור. ב-1989 הצטרף קג'ריאוול לטטה פלדה, חברת מתכת הודית, והוצב מועמה בג'אמשדפור. ב-1992 עזה קג'ריוואל את החברה, ועבר ללמוד לקראת הבחינות לשירות הציבורי ההודיות. ב-1995 הצטרף לשירות מס ההכנסה ההודי, וב-2006 פרש מהשירות הציבורי.

## קריירה פוליטית
ב-2010 ו-2011 היה קג'ריוואל מעורב בסדרת מחאות נגד שחיתות . כאחת מהדמויות הבולטות במחאות, עמד בראש קבוצה שהתאגדה להקים מפלגה פוליטית בשם אאם אדמי ב-26 בנובמבר 2012.

המפלגה התמודדה לראשונה בבחירות בבחירות לאספה המחוקקת של דלהי בדצמבר 2013. בבחירות הייתה המפלגה המפלגה השנייה בגודלה עם 28 מושבים מתוך 70 מושבים, לעומת 31 למפלגת העם ההודית, אך עקב סירובן של מפלגות אחרות לתמוך במפלגת העם, הקימה אאם אדמי קואליציה וקג'ריוואל הושבע לראש השרים של דלהי ב-28 בדצמבר. המפלגה ניסתה להעביר חקקיה שהייתה יוצרת משרד חוקר שחיתות מיוחד, ועקב התנגדותם של כלל המפלגות האחרות לרעיון התפטר קג'ריוואל ב-14 בפברואר 2014, 49 יום לאחר כניסתו לתפקיד, בצעד שהודה בדיעבד דהיה טעות

בבחירות הכלליות בהודו ב-2014 התמודד קג'ריוואל התמודד במחוז הבחירה ורנשי שבאוטר פרדש בו התמודד נרנדרה מודי, במעין הצהרה.

בבחירות לאספה המחוקקת של דלהי שהתקיימו בפברואר 2015 ניצחה המפלגה ניצחון מוחץ, כשמועמדיה זוכים ב-67 מתוך 70 מושבי האספה, וקג'ריוואל הושבע בשנית כראש השרים. ממשלתו העניקה חשמל בחינם עד 200 יחידות, עד 20,000 ליטר של מים ונסיעות חינמיות בתחבורה הציבורית לנשים, אך נמנעה מהעלאות מיסים.

בבחירות לאספה מחוקקת של דלהי ב-2020 שבה מפלגתו וזכתה ב-62 מושבים, וקג'ריוואל הושבע בשלישית לראש השרים.

ב-30 במרץ 2022 הותקף ביתו של קג'ריוואל על ידי פעילי מפלגת העם ההודית. שמונה פעילים נעצו בחשד למעורבות באירוע, וסגן ראש השרים של דלהי מניש סיסודיה לצד פעילי אאם אדמים נוספים טען שהתוקפים ניסו להתנקש בחייו של קג'ריוואל.

במרץ 2024 נעצר קג'ריוואל על ידי  בעקבות חשדות למעורבות בפרשת הלבנת הון במסגרת מדיניות האלכוהול העירונית. ביוני 2024 הוא נעצר גם בידי לשכת החקירות המרכזית של הודו בחשד לפרשת שחיתות. ביולי 2024 הורה בית המשפט העליון של הודו על שחררו בערבות ממעצרו על ידי דירקטוריון האכיפה, ובספטמבר 2024 שוחרר גם ממעצרו על ידי לשכת החקירות.

ב־21 בספטמבר 2024 התפטר קג'ריוואל ממשרת ראש השרים של דלהי, כשאטישי מרלנה ממונה לראש השרים תחתיו. קג'ריוואל נימק את ההתפטרות ברצון לקבל מחדש את אמון הבוחר בבחירות בפברואר 2025.

בבחירות לאספה המחוקקת של דלהי בפברואר 2025 הפסיד קג'ריוואל במחוז הבחירה של ניו דלהי ממנו התמודד.

## חיים אישיים
קג'ריוואל נישא ב-1995 לסוניטה, עובדת שירות מס ההכנסה ההודי, ולזוג בן ובת.

קג'ריאוול הוא אמבדקריסט, ומכנה את עצמו חסיד של בהימראו ראמג'י אמבדקר, ממנהיגי הדלית.

## קישורים חיצוניים

* 

## הערות שוליים

קטגוריה:ראשי השרים של דלהי
קטגוריה:זוכי פרס רמון מגסאיסאי
קטגוריה:הודים שנולדו ב-1968
גבריאל וולש

**גבריאל וולש** (באנגלית: **Gabrielle Walsh**; נולדה ב-10 במאי 1989) היא שחקנית אמריקאית. היא ידועה בעיקר בזכות תפקידיה כמריסול בסרט האימה העל-טבעי "פעילות על טבעית: המסומנים", וכג'ס במותחן המדע הבדיוני "הכוורת" (2014). וולש הופיעה גם בסדרות טלוויזיה שונות, ובראשן "חסרי בושה" "יומני הערפד", ו"מספיק טוב".

## ביוגרפיה
היא במקור מאינדיאן הד פארק, אילינוי, ארצות הברית. היא סיימה את בית הספר התיכון ליונס טאון ב-2007. היא ממוצא מעורב אפרו-אמריקאי ואירי. יש לה בת בשם ליילה בריאנה בארנט.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אפרו-אמריקאיות
קטגוריה:מדבבות אמריקאיות
קטגוריה:אמריקאיות שנולדו ב-1989
ארתור סמואל

**ארתור לי סמואל** (באנגלית: **Arthur Lee Samuel**)  (5 בדצמבר 1901 - 29 ביולי 1990) היה חלוץ בתחום משחקי המחשב והבינה המלאכותית. סמואל פרסם ב-1959 את המונח למידת מכונה. תוכנת הדמקה של סמואל הייתה בין התוכניות הראשונות המוצלחות של למידה עצמית בעולם, והדגימה באופן מרשים את הרעיון של בינה מלאכותית. סמואל היה חבר בכיר בקהילת TeX, שהקדיש זמן רב למתן תשומת לב אישית לצורכי המשתמשים.

## ביוגרפיה
סמואל נולד ב-5 בדצמבר 1901 באמפוריה, קנזס, וסיים את לימודיו בקולג' אוף אמפוריה בקנזס ב-1923. הוא קיבל תואר שני בהנדסת חשמל מ-MIT ב-1926, ולימד שם במשך שנתיים כמדריך. ב-1928 הוא הצטרף למעבדות בל, שם עבד בעיקר על שפופרות ריק. במהלך מלחמת העולם השנייה עבד על שיפורים בטכנולוגית מכ"ם. הוא פיתח מתג שידור-קליטה, שאפשר להשתמש באנטנה אחת הן לשידור והן לקליטה. לאחר המלחמה עבר לאוניברסיטת אילינוי באורבנה-שמפיין, שם יזם את פרויקט ILLIAC, אך עזב לפני שהשלים את המחשב הראשון שלו. בשנת 1949 עבר סמואל לחברת IBM בפוקיפסי, ניו יורק, שם ביצע את העבודה שהקנתה לו פרסום עולמי כמדען מחשב. סמואל השתמש במחשב המסחרי הראשון של יבמ לתוכנית הדמקה פורצת הדרך שלו, שהמחישה את ההתקדמות הדרמטית בתכנה ובחומרה וגרמה למניות יבמ לעלות ב-15 נקודות בין-לילה. התכנות הלא נומרי שלו סייע לעצב את מערך ההוראות של המעבדים, שכן הוא היה מהראשונים שעבדו עם מחשבים בפרויקטים אחרים מלבד חישוב נומרי.

ב-1966 פרש סמואל מ-IBM והתמנה כפרופסור באוניברסיטת סטנפורד. הוא עבד עם דונלד קנות' בפרויקט TeX, והמשיך לכתוב תוכנה עד לאחר יום הולדתו ה-88. בשנת 1987 זכה סמואל בפרס חלוץ המחשבים של IEEE . ב-29 ביולי 1990 נפטר מסיבוך של מחלת פרקינסון.

## פיתוח תכנה למשחק דמקה
עיקר המוניטין של סמואל בקהילת הבינה המלאכותית נובע ממחקרו על למידת מכונה ובעיקר מעבודתו פורצת הדרך על משחק הדמקה. סמואל האמין שללמד מחשבים לשחק משחקי חשיבה תסייע בפיתוח טקטיקות המתאימות לפתרון בעיות כלליות. סמואל בחר בדמקה, מכיוון שמדובר במשחק עם כללים פשוטים יחסית עם עומק משחק לא קטן.

הרכיב המרכזי בגישה של סמואל היה עץ חיפוש של מצבי לוח שניתן להגיע אליהם ממצב הלוח הנוכחי. מכיוון שהייתה לו רק כמות מוגבלת של זיכרון מחשב, סמואל יישם את מה שנקרא כיום גיזום אלפא ביתא. כמו כן, במקום לחפש בכל נתיב עד שמגיעים לסיום המשחק, פיתח סמואל פונקציית הערכה המבוססת על מצב הלוח. פונקציה זו ניסתה להעריך את הסיכוי של כל אחד מהצדדים לנצח ממצב הלוח הנוכחי. הפונקציה לקחה בחשבון את מספר הכלים בכל צד, מספר המלכים, והקרבה של הכלים לשורה האחרונה, שבה הם הופכים למלכה. התוכנית בחרה את המהלך שלה בהתבסס על שיטת המינימקס, כלומר היא ביצעה את המהלך שממקסם את הערך של פונקציה זו, בהנחה שהיריב מנסה למקסם את הערך של אותה פונקציה מנקודת מבטו.

סמואל פיתח שיטות מנגנונים שונים לשיפור התוכנית שלו. במה שהוא כינה למידה חיצונית, התוכנית זכרה כל מצב לוח שכבר ראתה, יחד עם המצב הסופי של המשחק. טכניקה זו הרחיבה למעשה את עומק החיפוש בכל אחת ממצבי הלוח הללו. התוכניות המאוחרות של סמואל העריכו מחדש את פונקציית ההערכה בהתבסס על קלט ממשחקים מקצועיים. הוא גם שיחק אלפי משחקים נגד עצמו כדרך נוספת ללמידה. עם כל העבודה הזו, התוכנית של סמואל הייתה הראשונה ששיחקה משחק לוח ברמה של חובב ברמה גבוהה.

## הערות שוליים

## קישורים חיצוניים

קטגוריה:אמריקאים ילידי קנזס
קטגוריה:מדעני מחשב אמריקאים
קטגוריה:בוגרי המכון הטכנולוגי של מסצ'וסטס
קטגוריה:סגל אוניברסיטת סטנפורד
קטגוריה:חלוצי המחשוב
קטגוריה:חוקרי בינה מלאכותית אמריקאים
קטגוריה:שפות סימון
קטגוריה:אמריקאים שנולדו ב-1901
קטגוריה:אמריקאים שנפטרו ב-1990